# SPORTSZERVEZETI NYILATKOZAT

A Magyar Fit Kid Szövetség tagszervezetei részére

Alulírott

sportszervezet neve: …………………………………………………………………...

sportszervezet székhelye: ………………………………………………………………

sportszervezet képviselője:……………………………………………………………...

/a továbbiakban: Tag/ jelen okirat aláírásával kijelentem, hogy a Magyar Fit Kid Szövetség /a továbbiakban: MAFIT/ Alapszabályában foglalt és az alábbiakban nevesített további kötelezettségeket magunkra nézve kötelezően elfogadom és érvényesíteni törekszem versenyzőim körében a 2019. január 1-től kezdődően tagsági jogviszonyunk fennállása alatt.

Vállalom továbbá, hogy jelen nyilatkozat tartalmát, így különösen a vállalt kötelezettségeket a Magyar Fit Kid Szövetségnél regisztrált versenyzőkkel, illetve kiskorú versenyzők esetében azok szüleivel ismertetem.

1. A Tag jelen nyilatkozat aláírásával vállalja, hogy a Magyar Fit Kid Szövetségnél nyilvántartásba vett versenyzőivel a MAFIT által nem támogatott rendezvényeken, illetve a MAFIT által nem támogatott szervezet által rendezett versenyen, bemutatón, gálán nem vesz részt, azokon bemutatót nem tart, nem versenyeztet. A tag ( ill. a tagnál munkát végző személyek) az utánpótlás területén sem szaktanácsadói, sem bírói, sem rendezői minőségben nem képviseltetik magukat a MAFIT előzetes írásbeli engedélye nélkül a tagságának időtartama alatt.
2. A Tag amennyiben kilép a MAFIT tagságából, a kilépést követő 2 évben nem kérvényezheti a tagfelvételét, ill. a 2 évet követően a tagfelvételt a MAFIT elnöksége feltételekhez kötheti.
3. A Tag kijelenti, hogy a MAFIT-nál az adott versenyévadra regisztrált versenyzőit bármilyen MAFIT/ IFD versenyen csak érvényes orvosi igazolással, valamint megfelelő fizikai és egészségi állapotban versenyezteti.
4. A Tag tudomásul veszi, hogy a versenyek kapcsán mind a színpadpróba, mind a bemelegítés, mind a verseny alatt - a nem megfelelő egészségi-fizikai állapot vagy a bemelegítés hiánya miatt - bekövetkezett baleset esetén, sem a Tag, sem versenyzője semminemű kártérítési igényt sem a MAFIT-tal, sem a verseny rendezőjével, sem szponzorával, sem pedig egyéb harmadik személyekkel szemben nem támaszthat.
5. **A tag vállalja, hogy a MAFIT-nál az adott versenyévadra regisztrált versenyzői a versenyévad alatt balesetbiztosítással rendelkeznek. Ennek hiányában szülői nyilatkozatuk van arról, hogy a szülő nem kíván biztosítást közni.**
6. Tag tudomásul veszi, hogy a versenyen vagy a verseny kapcsán készült mindennemű hang- és képfelvételek, nyilatkozatok vagy egyéb anyagok a versenyekről, versenyzőkről az International Fit Kid Division és a MAFIT kizárólagos tulajdonát képezik, melyet nevezett szervek saját belátásuk szerint a használat és hasznosítás minden módjára és mértékére kiterjedően használhatnak fel, illetve hasznosíthatnak korlátlan ideig és területi korlát nélkül, melynek kapcsán az egyesület, illetve versenyzői külön díjazásra nem jogosultak.
7. A Tag vállalja, hogy versenyzőivel a tagsági viszony fennállása alatti időszakban évente legalább egy alkalommal díjmentesen a MAFIT rendelkezésére áll bemutatózás és egyéb, a fit kid sportágat népszerűsítő közszereplés alkalmával, ha versenyzői iskolai vagy munkahelyi elfoglaltsága ezt lehetővé teszi. (A versenyzők utazási költségeit a MAFIT minden esetben megtéríti).
8. Tag kijelenti, hogy amennyiben a sajtó képviselői interjú, nyilatkozat, bemutató, stb. adására kérik fel, annyiban a Fit Kid elveivel, valamint a MAFIT/International Fit Kid Division , illetve a versenyt szervező és támogató cégek érdekeivel ellentétes nyilatkozatot nem tesz, továbbá vállalja, hogy minden egyes esetben megemlíti a Magyar Fit Kid Szövetség nevét és mindenkor hangsúlyozza a Magyar Fit Kid Szövetség Fit Kid versenyein való részvételét és az azokon elért eredményeit.
9. A tag jelen nyilatkozat aláírásával is tudomásul veszi, hogy a Fit Kid nevet és logót kizárólag a védjegyoltalomi besorolás 41. áruosztályába tartozó kategóriákban, a jogosult által megszabott körben használhatja. A Fit Kid név és logó jogosulatlan vagy az engedélyezettől eltérő mértékű és hatályú használatával kapcsolatos kárigényt maga a jogosult érvényesítheti.
10. A Tag tudomásul veszi továbbá, hogy az Alapszabályban, illetve a jelen nyilatkozatban meghatározott kötelezettségek, előírások megszegése esetén a MAFIT elnöksége a Tag ellen fegyelmi eljárást kezdeményezhet és folytathat le, melynek alapján a Tag ellen szankciókat léptethet életbe, büntetéseket alkalmazhat, versenyeken történő részvételre vonatkozó szankciókat/eltiltást alkalmazhat, valamint maximum, alkalmanként 100.000,- Ft pénzbírságot szabhat ki.

 Kelt:2019……………………….

 .......................................................

 Tag hivatalos képviselője

